8 Iti dayta a tiempo, adu manen ti immay ket awan ti kanenda. Isu nga inayabanna dagiti adalan ket imbagana:2 “Maasianak kadagitoy a tattao.+ Tallo nga aldawdan ditoy ket awanen ti kanenda.+3 No pagawidek ida a mabisbisin,* amangan no matalimudawda iti dalan. Nagadayo pay met ti pagawidan ti dadduma.”4 Ngem kinuna dagiti adalanna: “Iti daytoy awan matataona a lugar, pangalaantayo ngarud iti tinapay nga umanay a kanen dagitoy a tattao?”5 Dinamagna kadakuada: “Mano a tinapay ti adda kadakayo?” Insungbatda: “Pito.”+6 Binilinna dagiti tattao nga agdalupisakda. Innalana ti pito a tinapay, nagyaman iti Dios, pinispisina, ken intedna kadagiti adalanna tapno iwarasda, ket inwarasda dagita kadagiti tattao.+7 Addaanda met iti sumagmamano a babassit nga ikan. Nagyaman iti Dios sa impaiwarasna met dagita kadakuada.8 Isu a nanganda ket nabsogda. Innala dagiti adalan ti pito a kuribot* a napno kadagiti natedda.+9 Agarup 4,000 idi dagiti lallaki. Kalpasanna, pinagawidna idan.10 Dagus a naglugan iti bangka agraman dagiti adalanna ket nakadanonda iti rehion ti Dalmanuta.+11 Napan sadiay dagiti Fariseo tapno makisupiatda kenkuana. Kayatda a suboken isu nga indawatda a mangipakita iti pagilasinan manipud langit.+12 Immanges iti nauneg ket kinunana: “Apay nga agbirbirok daytoy a henerasion iti pagilasinan?+ Pudno kunak kadakayo, awanto ti pagilasinan a makita daytoy a henerasion.”+13 Kalpasanna, pinanawanna ida, sa nagbangka manen a bimmallasiw iti baybay.14 Ngem nalipatanda ti nagbalon iti tinapay. Awan a pulos ti tinapayda malaksid iti maysa nga adda iti bangka.+15 Sipaprangka a pinakdaaranna ida: “Agsiputkayo; agannadkayo iti lebadura dagiti Fariseo ken iti lebadura ni Herodes.”+16 Isu a nagpipinnabasolda no apay nga awan man la kadakuada ti addaan iti tinapay.17 Kinunana idi nangngegna dayta: “Apay nga agpipinnabasolkayo iti kaawan ti tinapayyo? Diyo pay la kadi maawatan ken matarusan? Marigatan pay la kadi ti pusoyo a mangtarus?18 ‘Uray adda matayo, saankayo kadi a makakita; ken uray adda lapayagyo, saankayo kadi a makangngeg?’ Diyo kadi malagip19 idi pinispisik ti lima a tinapay+ para iti 5,000 a lallaki, mano a basket a napno kadagiti tedda ti naurnongyo?” Kinunada: “Sangapulo ket dua.”+20 “Idi pinispisik ti pito a tinapay para iti 4,000 a lallaki, mano a kuribot* a napno kadagiti tedda ti naurnongyo?” Insungbatda: “Pito.”+21 Isu nga imbagana: “Diyo pay kadi maawatan?”22 Idi simmangpetda idiay Betsaida, impan dagiti tattao kenkuana ti maysa a bulsek a lalaki, sa impakpakaasida a paimbagenna.+23 Kinibinna ti bulsek nga inruar iti purok. Kalpasan nga inyaprosna ti katayna kadagiti mata ti bulsek,+ imparabawna dagiti imana kenkuana sana dinamag: “Adda kadin makitam?”24 Inwaras ti lalaki ti panagkitana sana kinuna: “Adda tattao a makitkitak, ngem kasda la kaykayo a magmagna.”25 Imparabawna manen dagiti imana kadagiti mata ti lalaki, ket nagsublin ti panagkitana. Immimbagen ken nalawagen a makitana ti amin.26 Kalpasanna, imbagana idi pagawidennan: “Saanka nga agsubli iti purok.”27 Napan ni Jesus ken dagiti adalanna kadagiti purok iti Cesarea Filipos, ket bayat a magmagnada, insaludsodna kadagiti adalanna: “Asinoak iti panagkuna dagiti tattao?”+28 Kinunada: “Sika kano ni Juan a Mammautisar,+ ngem kuna met ti dadduma a sika ni Elias,+ ken adda pay dagiti agkuna a maysaka kadagiti propeta.”29 Sinaludsodanna met ida: “Dakayo ngay, asinoak iti panagkunayo?” Insungbat ni Pedro: “Sika ti Kristo.”+30 Inyunay-unayna ngarud nga imbilin a dida pulos ibagbaga iti asinoman ti maipapan kenkuana.+31 Imbagana met kadakuada nga adu a rigat ti masapul a mapasaran ti Anak ti tao ken ilaksid dagiti panglakayen, panguluen a papadi, ken dagiti eskriba sa mapapatay+ ngem mapagungar kalpasan ti tallo nga aldaw.+32 Sipaprangka nga imbagana dayta. Ngem inyadayo bassit ni Pedro sa tinubngarna.+33 Isu a kinitana dagiti adalanna sana kinorehir ni Pedro: “Adaywannak,* Satanas! ta saan a ti pampanunot ti Dios ti pampanunotem, no di ket ti pampanunot dagiti tattao.”+34 Inayabanna dagiti tattao ken dagiti adalanna sana imbaga: “Asinoman a mayat a sumurot kaniak, tallikudanna koma ti bagina ket bagkatenna ti kayona a pagtutuokan* ken agtultuloy a surotennak.+35 Ta ti mangikagumaan a mangisalakan iti biagna,* mapukawnanto. Ngem ti makapukaw iti biagna* maigapu kaniak ken iti naimbag a damag, maisalakannanto dayta.+36 Adda aya magunggona ti maysa a tao no matagikuana ti intero a lubong ngem mapukawna met ti biagna?*+37 Adda kadi a talaga ti maisukat ti maysa a tao iti biagna?*+38 Ta asinoman a mangibain kaniak ken iti ibagbagak iti daytoy di matalek* ken managbasol a henerasion, ibainto met ti Anak ti tao+ inton umay iti dayag ni Amana, a kaduana dagiti nasantuan nga anghel.”+
ilo_Latn